CELEX: 62010CA0499
Language: mt
Date: 2011-12-21 00:00:00
Title: Kawża C-499/10: Sentenza tal-Qorti tal-Ġustizzja (Is-Seba’ Awla) tal- 21 ta’ Diċembru 2011 (talba għal deċiżjoni preliminari tar-Rechtbank van eerste aanleg te Brugge — il-Belġju) — Vlaamse Oliemaatschappij NV vs FOD Financiën (Sitt Direttiva tal-VAT — Persuni responsabbli għall-ħlas tat-taxxa — Terzi responsabbli in solidum — Arranġament ta’ magazzinaġġ li ma huwiex wieħed tad-dwana — Responsabbiltà in solidum tal-magazzinier ta’ beni u tal-persuna taxxabbli proprjetarja ta’ dawn il-beni — Bona fide jew nuqqas ta’ tort jew ta’ negliġenza tal-magazzinier)

18.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 49/12
            
         Sentenza tal-Qorti tal-Ġustizzja (Is-Seba’ Awla) tal-21 ta’ Diċembru 2011 (talba għal deċiżjoni preliminari tar-Rechtbank van eerste aanleg te Brugge — il-Belġju) — Vlaamse Oliemaatschappij NV vs FOD Financiën
   (Kawża C-499/10) (1)
   
   (Sitt Direttiva tal-VAT - Persuni responsabbli għall-ħlas tat-taxxa - Terzi responsabbli in solidum - Arranġament ta’ magazzinaġġ li ma huwiex wieħed tad-dwana - Responsabbiltà in solidum tal-magazzinier ta’ beni u tal-persuna taxxabbli proprjetarja ta’ dawn il-beni - Bona fide jew nuqqas ta’ tort jew ta’ negliġenza tal-magazzinier)
   2012/C 49/18
   Lingwa tal-kawża: l-Olandiż
   
      Qorti tar-rinviju
   
   Rechtbank van eerste aanleg te Brugge
   
      Partijiet fil-kawża prinċipali
   
   
      Rikorrenti: Vlaamse Oliemaatschappij NV
   
      Konvenuta: FOD Financiën
   
      Suġġett
   
   Talba għal deċiżjoni preliminari — Rechtbank van eerste aanleg te Brugge — Interpretazzjoni tal-Artikolu 21(3) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) — Persuni taxxabbli — Terzi responsabbli in solidum — Leġiżlazzjoni nazzjonali li żżomm lill-magazzinier ta’ beni responsabbli in solidum għall-ħlas tat-taxxa dovuta mill-persuna taxxabbli proprjetarja ta’ dawn il-beni, f’arranġament ta’ magazzinaġġ li ma huwiex wieħed tad-dwana, anki fil-każ ta’ bona fide min-naħa tal-magazzinier jew fin-nuqqas ta’ tort jew ta’ negliġenza li jistgħu jiġu imputati lilu
   
      Dispożittiv
   
   L-Artikolu 21(3) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, kif emendata bid-Direttiva tal-Kunsill 2001/115/KE, tal-20 ta’ Diċembru 2001, għandu jiġi interpretat fis-sens li dan ma jippermettix lill-Istati Membri li jipprovdu li amministratur ta’ maħżen li ma huwiex wieħed tad-dwana jkun responsabbli in solidum għall-ħlas tat-taxxa fuq il-valur miżjud dovuta wara kunsinna ta’ merkanzija mwettqa b’titolu oneruż, li nħarġet minn dan il-maħżen, mill-proprjetarju tagħha li huwa suġġett għal din it-taxxa, anki jekk l-amministratur tal-imsemmi maħżen huwa in bona fide jew jekk ma jista’ jiġi imputat lilu ebda tort jew negliġenza.
   
      (1)  ĠU C 13, 15.01.2011.